open-index/open-wikipedia-markdown huggingface dataset:
วัดพระบรมธาตุเจดีย์เขียนบางแก้ว

thumb|alt=การแสดงเต้นรำของโนรา|การแสดงเต้นรำของโนรา
**วัดพระบรมธาตุเจดีย์เขียนบางแก้ว** เดิมชื่อ **วัดบางแก้ว** ตั้งอยู่หมู่ที่ 4 ตำบลจองถนน อำเภอเขาชัยสน จังหวัดพัทลุง 

พุทธศตวรรษที่ 13 พ.ศ. 1482 สมัยศรีวิชัย เจ้าพระยากรุงทอง เจ้าเมืองพัทลุง ได้สร้างวัดบางแก้ว ประกอบด้วย กุฏิ วิหาร ศาลาการเปรียญ พระพุทธรูป พระมหาเจดีย์ สร้างเสร็จปี พ.ศ. 1493

พ.ศ. 1493 เจ้าพระยากุมารกับนางเลือดขาว ได้อัญเชิญพระบรมสารีริกธาตุ จากประเทศศรีลังกามาบรรจุไว้ในพระมหาธาตุเจดีย์ 

พ.ศ. 1486 วัดบางแก้วได้รับพระราชทานวิสุงคามสีมา

จากหลักฐานทางเอกสารดังกล่าวแสดงให้เห็นว่า วัดเขียนบางแก้วน่าจะเป็นวัดที่สร้างขึ้นราวพุทธศตวรรษ 15-18 แต่นักโบราณคดีกำหนดอายุจากรูปแบบสถาปัตยกรรมขององค์พระธาตุ เข้าใจว่า

วัดบางแก้ว สร้างขึ้นในสมัยอยุธยา ได้พบโบราณวัตถุสำคัญได้แก่ ศิวลึงค์และฐานโยนิ เป็นอารยธรรมอินเดีย ในราวพุทธศตวรรษที่ 12-14 และเป็นที่ตั้งชุมชนโบราณ

สมัยอยุธยาตอนต้น วัดบางแก้วเป็นวัดที่มีความเจริญมาก 
สมัยอยุธยาตอนกลาง เมืองพัทลุงเกิดสงครามกับพวกโจรสลัดมลายู จนพวกโจรสลัดได้เผาผลาญบ้านเรือนราษฎร และวัดเสียหายมาก

วัดบางแก้วเคยเป็นวัดร้าง ชาวพัทลุงได้บูรณะวัด
พ.ศ. 2109–2111  สมัยอยุธยาตอนกลาง สมัยสมเด็จพระมหาจักรพรรดิ เจ้าอินบุตรปะขาวสน กับ นางเป้า ชาวบ้านสะทัง ตำบลหานโพธิ์ อำเภอเขาชัยสน 

พ.ศ. 2242 สมัยพระเพทราชา พระครูอินทเมาลีศรีญาญสาครบวรนนทราชจุฬามุนีศรีอุปดิษเถร คณะป่าแก้วหัวเมืองพัทลุง ได้บูรณะ 

พ.ศ. 2310 กรุงศรีอยุธยาเสียแก่พม่าครั้งที่ 2 วัดเขียนบางแก้วกลายเป็นวัดร้าง จนมีการบูรณะขึ้นใหม่ในสมัยปลายรัชกาลที่ 5 แห่งกรุงรัตนโกสินทร์ จึงมีพระสงฆ์จำพรรษาอยู่เรื่อยมาจนถึงปัจจุบัน 

สำนักงานพระพุทธศาสนาแห่งชาติได้ประกาศเปลี่ยนแปลงชื่อ "วัดบางแก้ว" เป็น " วัดพระบรมธาตุเจดีย์เขียนบางแก้ว" เมื่อวันที่ 9 พฤศจิกายน พ.ศ. 2561  

## เจดีย์บางแก้ว

เป็นเจดีย์ก่ออิฐฐานแปดเหลี่ยม วัดโดยรอบยาว 16.50 เมตร สูงถึงยอด 22 เมตร รอบพระมหาธาตุบริเวณฐานซุ้มพระพุทธรูปโค้งมน 3 ซุ้ม กว้าง 1.28 เมตร สูง 2.63 เมตร 

พระพุทธรูปปูนปั้นปางสมาธิ รอบพระเศียรมีประภารัศมีรูปโค้ง ขนาดหน้าตักกว้าง 0.94 เมตร สูง 1.25 เมตร 

เศียรช้างปูนปั้นโผล่ออกมา 

เจดีย์ทรงสี่เหลี่ยม ศิลปจีน 

พระพุทธรูปปูนปั้นนูนสูง ปางสมาธิ ประทับขัดสมาธิเพชร ฐานทักษิณและฐานรองรับองค์ระฆังเป็นรูปแปดเหลี่ยม มีลวดลายปูนปั้นรูปดอกไม้ แต่เดิมเป็นรูปมารแบก เหนือฐานทักษิณมีเจดีย์ทิศตั้งอยู่ที่มุมทั้งสี่มุม องค์ระฆังเป็นแบบโอคว่ำถัดจากองค์ระฆังเป็นบัลลังก์รูปสี่เหลี่ยมจัตุรัส ประดับด้วยถ้วยชาม ทั้งสี่มุมของบัลลังก์มีรูปกาปูนปั้นมุมละ 1 ตัว 

กรมศิลปากรประกาศขึ้นทะเบียนในราชกิจจานุเบกษา เล่มที่ 54 วันที่ 3 มกราคม 2480 และประกาศเขตโบราณสถานในราชกิจจานุเบกษา เล่มที่ 103 ตอนที่ 65 วันที่ 22 เมษายน 2529 เนื้อที่ 22 ไร่ 2 งาน 97 ตารางวา

## อ้างอิง

พระบรมธาตุเจดีย์เขียนบางแก้ว
หมวดหมู่:โบราณสถานในจังหวัดพัทลุง
หมวดหมู่:อำเภอเขาชัยสน
เจดีย์เขียนบางแก้ว
มัลติคอร์

**มัลติคอร์** () เป็นการรวมแกนประมวลผลของหน่วยประมวลผลกลาง (CPU) ตั้งแต่ 2 ตัวขึ้นไปเข้าด้วยกันภายในแกนกลางของหน่วยประมวลผลกลาง พูดง่าย ๆ คือ การรวมสมองคิดของหน่วยประมวลผลกลาง หลายสมองในหัวเดียวกัน ซึ่งจะทำให้ระบบการประมวลผลรวมดีขึ้น สำหรับการรวมหน่วยประมวลผลกลาง 2 ตัวจะเรียกว่า **Dual-core** และการรวมหน่วยประมวลผลกลาง 3 ตัวจะเรียกว่า  **Tri-core** หรือ **Triple-core**

หมวดหมู่:ไมโครโพรเซสเซอร์
หมวดหมู่:การประมวลผลสัญญาณดิจิทัล
หมวดหมู่:สถาปัตยกรรมคอมพิวเตอร์
ทรัยเฟิล

thumb|Right|300px|ทรัยเฟิล
**ทรัยเฟิล** () เป็นขนมหวานของอังกฤษ ทำมาจากคัสตาร์ด ผลไม้ สปอนจ์เค้ก เยลลี่ และวิปครีม โดยผลไม้และเค้กจะอยู่ที่ส่วนล่าง แล้วราดด้านบนด้วยคัสตาร์ดและครีม ทรัยเฟิลบางชิ้นอาจผสมเหล้าเล็กน้อย (มักจะใช้เหล้าเชอรีหรือไวน์มาเดรา) แต่หากไม่ใช้เหล้าก็จะผสมน้ำผลไม้แทน เพื่อให้เนื้อเค้กมีความนุ่มมากขึ้น ทรัยเฟิลที่ผสมเหล้าเชอรีอาจเรียกว่า **"เชอรีทรัยเฟิล (sherry trifle)"** สูตรวิธีทำที่เป็นที่นิยมคือ นำสปอนจ์เค้กไปจุ่มในเยลลี่เหลว แล้วนำไปแช่เย็น หากผสมกันในสัดส่วนที่พอดี เค้กและเยลลี่จะผสมเป็นเนื้อเดียวกัน

ทรัยเฟิลที่ทำขึ้นอย่างสวยงามมักจะใช้ตกแต่งบนโต๊ะอาหาร โดยความสวยงามมาจากสีสันของผลไม้ เยลลี่ แยม และสีที่ตัดกันระหว่างคัสตาร์ดสีเหลืองกับครีมสีขาว

ชาวอังกฤษนิยมรับประทานทรัยเฟิลในเทศกาลคริสต์มาส โดยเป็นทางเลือกสำหรับคนที่ไม่รับประทานคริสต์มาสพุดดิ้ง

หมวดหมู่:ขนมหวาน
หมวดหมู่:อาหารอังกฤษ
หมวดหมู่:อาหารคริสต์มาส
หมวดหมู่:คริสต์มาสในสหราชอาณาจักร
โอซา แวง

**โอซา ฮุ่ยหมิ่น หวัง** (; ) เป็นที่รู้จักในชื่อ **โอซา แวง** (เกิด 26 พฤศจิกายน พ.ศ. 2524) เป็นนางแบบสิงคโปร์ เธอเป็นลูกครึ่งสิงคโปร์-สวีเดน ที่ได้ตำแหน่งสาวเซ็กซี่ (FHM Sexiest Asian 2006) จากนิตยสารเอฟเอชเอ็มสองปีซ้อน

## ประวัติ
โอซาเป็นบุตรคนเดียวของครอบครัว บิดาชื่อจอห์น แวง เป็นชาวสิงคโปร์เชื้อสายจีน ส่วนมารดาชื่ออิงเยร์ (Inger) เป็นชาวสวีเดน ครอบครัวอยู่ในประเทศสิงคโปร์ บิดาเป็นนักธุรกิจและมารดาเป็นแม่บ้าน ทั้งนี้มารดานับถือศาสนาคริสต์

โอซาเคยทำงานเป็นบริกร และในช่วงเวลานั้นก็ได้รับการชักชวนให้ไปเป็นนางแบบตั้งแต่ตอนอายุ 18 ปี โดยเริ่มมีผลงานในประเทศสิงคโปร์ ก่อนเข้าทำงานในกลุ่มบริษัทเจซีของเฉินหลง

## ชีวิตส่วนตัว
โอซาเคยคบหากับบุคคลในวงการบันเทิงไทย เช่น ปีเตอร์ คอร์ป ไดเรนดัล และปรีติ บารมีอนันต์ โอซาจดทะเบียนสมรสกับจอน ลอร์ เมื่อวันที่ 8 กรกฎาคม 2563 ที่สำนักงานเขตลาดกระบัง หลังจากคบหามา 6 เดือน ทั้งสองมีบุตรสาวคนเดียว คือ คาญ่า ฮาเปอร์ ลอร์ (Kaya Harper Lor; เกิด 24 กุมภาพันธ์ พ.ศ. 2564)

นอกจากงานในวงการบันเทิงแล้ว เธอยังเป็นครูอาสาสอนภาษาอังกฤษแก่สามเณรในโรงเรียนพระปริยัติธรรมทุกวันพฤหัสบดี

## ผลงาน
### [[มิวสิกวิดีโอ]]
* LEON LAI (Hong Kong) 2004
* AARON KWOK (Hong Kong) 2005
* JUSTIN LO (Hong Kong) 2006
* รอ (CLASH) (Thailand) 2008
* ค้างคา (CLASH) (Thailand) 2008
* มือที่ไร้ไออุ่น (CLASH) (Thailand) 2008
* หัวใจไม่ใช่กระดาษ (ชินวุฒ อินทรคูสิน) (Thailand) 2009
* What will i do(จะทำยังไง) (ภพธร สุนทรญาณกิจ) (Thailand)
* จะรักเธอมากกว่านั้น (Nuvo) (Thailand)
* คิดถึงหรือเหงา (Nuvo) (Thailand)
* อาการนอกใจ (C-Quint) (Thailand)
* ฝังใจ (กรุงเทพมาราธอน) (Thailand)
* หลงเลย   (Thaitanium feat Bank Clash) (Thailand)
* ไม่ขอก็จะให้ (ดา เอ็นโดรฟิน) ( Thailand ) 2011
* ของตายในมือเธอ (BANKK CA$H) (Thailand) 2017

### [[ภาพยนตร์]]
* Clouds In My coffee ( Singapore 2003 )
* Drink,Drank,Drunk ( Hong Kong 2006 )
* สวย ลาก ไส้ (Thailand 2008)
* The Prince and Me 4 (2009)
* ชัมบาล่า shambala (2012)
* ห้อง/หลอก/หลอน The Rooms (2014)

### [[ละครโทรทัศน์]]
* อิน-จัน (2021)

### คอนเสิร์ต
* Clash Army Rock Concert ช่วง Rock Drama (รับเชิญ)

## รางวัล
* FHM SEXIEST Asian 2005
* FHM SEXIEST Asian 2006
* FHM SEXIEST Asian 2007
* FHM SEXIEST TOP 30 2008

## อ้างอิง

หมวดหมู่:ชาวสิงคโปร์เชื้อสายจีน
หมวดหมู่:ชาวสิงคโปร์เชื้อสายสวีเดน
หมวดหมู่:นางแบบสิงคโปร์
หมวดหมู่:นักแสดงหญิงชาวสิงคโปร์
หมวดหมู่:นักแสดงหญิงชาวไทย
หมวดหมู่:บุคคลที่ยังมีชีวิตอยู่
หมวดหมู่:ชาวสิงคโปร์ในประเทศไทย
ISO 3166-2:TH

**ISO 3166-2:TH** เป็นรายการรหัสสำหรับประเทศไทย ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1

ในปัจจุบันสำหรับประเทศไทย ISO 3166-2 มีความหมายถึง 1 เขตปกครองพิเศษ 1 เมืองพิเศษ และ 76 จังหวัด โดยเขตปกครองพิเศษกรุงเทพมหานครเป็นเมืองหลวงของประเทศมีสถานะพิเศษเทียบเท่าจังหวัด และเมืองพัทยาเป็นนครบริหารตนเอง  ในจังหวัดชลบุรี

รหัสแต่ละตัวจะแบ่งเป็นสองส่วน ซึ่งคั่นด้วยยัติภังค์ (-) ส่วนแรกคือ TH ซึ่งเป็นรหัสประเทศตามมาตรฐาน ISO 3166-1 แบบสองอักขระของประเทศไทย และส่วนที่สองเป็นตัวเลข เว้นแต่เมืองพัทยาที่ใช้ตัวอักษร
*1 สำหรับภาคกลาง
*2 สำหรับภาคตะวันออก
*3 สำหรับภาคตะวันออกเฉียงเหนือตอนล่าง
*4 สำหรับภาคตะวันออกเฉียงเหนือตอนบน
*5 สำหรับภาคเหนือตอนบน
*6 สำหรับภาคเหนือตอนล่าง
*7 สำหรับภาคตะวันตก
*8 สำหรับภาคใต้ตอนบน
*9 สำหรับภาคใต้ตอนล่าง
*S สำหรับเมืองพัทยา

ISO 3166-2:TH นั้นเป็นไปตามมาตรฐาน มอก. 1099 ของประเทศไทย ซึ่งใช้รหัสที่ถูกกำหนดโดยกระทรวงมหาดไทย

## รหัสในปัจจุบัน

## แหล่งข้อมูลอื่น
* ระบบค้นหาออนไลน์ของไอเอสโอ: TH 
* จังหวัดของประเทศไทย, Statoids.com 

## ดูเพิ่ม
* ISO 3166-2
* ISO 3166-1

3166-2
หมวดหมู่:ภูมิศาสตร์ไทย
สภาร่างรัฐธรรมนูญไทย พ.ศ. 2539

**สภาร่างรัฐธรรมนูญ พ.ศ. 2539** เป็นสภาที่มีหน้าที่ร่างรัฐธรรมนูญแห่งราชอาณาจักรไทย พุทธศักราช 2540 เกิดขึ้นในสมัยรัฐบาลพลเอก ชวลิต ยงใจยุทธ เมื่อวันที่ 26 ธันวาคม พ.ศ. 2539

## ที่มา
สภาร่างรัฐธรรมนูญชุดนี้ ที่ประชุมรัฐสภาสรุปให้ประกอบด้วยสมาชิกจำนวน 99 คน โดยมีที่มาจากตัวแทนที่มาจากการเลือกตั้งประชาชนทางอ้อมทั้งหมด 76 จังหวัด และตัวแทนนักวิชาการ เสนอรายชื่อโดยสถาบันการศึกษา จำนวน 23 คน

ส่วนสมาชิกที่เป็นของตัวแทนประชาชนมีที่มา 3 ขั้นตอนดังนี้

# จากการเลือกตั้งของประชาชนในจังหวัดนั้น ๆ 
# ให้ผู้สมัครคัดเลือกกันเองให้เหลือจังหวัดละ 10 คน  รวมเป็น 760 คน 
# จากนั้นจึงส่งรายชื่อทั้ง 760 คน ให้สมาชิกรัฐสภาซึ่งประกอบด้วยสมาชิกสภาผู้แทนราษฎรและสมาชิกวุฒิสภา คัดเลือกขั้นสุดท้ายให้เหลือจังหวัดละ 1 คน รวม 76 คน 

โดยสมาชิกที่กล่าวถึงทั้งที่มาจากการเลือกตั้งและตัวแทนนักวิชาการก็คือสมาชิกสภาร่างรัฐธรรมนูญ หรือ สสร.

## รายนามสมาชิกสภาร่างรัฐธรรมนูญ
รายนามสมาชิกสภาร่างรัฐธรรมนูญ พ.ศ. 2539 จำนวน 99 คน 

### สสร.จากการเลือกตั้งทางอ้อม
#### กรุงเทพมหานคร

#### ภาคกลาง

#### ภาคเหนือ

#### ภาคตะวันออกเฉียงเหนือ

#### ภาคใต้

#### ภาคตะวันออก

#### ภาคตะวันตก

### สสร.ประเภทผู้เชี่ยวชาญ

## คณะกรรมาธิการยกร่างรัฐธรรมนูญ

## ผู้ดำรงตำแหน่ง
***ประธานสภาร่างรัฐธรรมนูญ** : อุทัย พิมพ์ใจชน
* **รองประธานประธานสภาร่างรัฐธรรมนูญคนที่หนึ่ง** : กระมล ทองธรรมชาติ
* **รองประธานประธานสภาร่างรัฐธรรมนูญคนที่สอง** : ยุพา อุดมศักดิ์

โดยก่อนที่จะมีการลงมตินั้น เหลื่อม พันธ์ฤกษ์ ทำหน้าที่ประธานสภาชั่วคราว ในฐานะที่เป็นสมาชิกที่อาวุโสสูงสุด

### การลงมติเลือกผู้ดำรงตำแหน่ง
#### ลงมติเลือกประธานสภาฯ
มีการเสนอชื่อผู้ที่จะดำรงตำแหน่งประธานสภาร่างรัฐธรรมนูญดังต่อไปนี้

* พวงเล็ก บุญเชียง เสนอชื่อ พลตำรวจเอก ประมาณ อดิเรกสาร
* คณิน บุญสุวรรณ เสนอชื่อ อุทัย พิมพ์ใจชน
* สุทธินันท์ จันทระ เสนอชื่อ อานันท์ ปันยารชุน
* เขียน ธีระวิทย์ เสนอชื่อ กระมล ทองธรรมชาติ
* ประเทือง คำประกอบ เสนอชื่อ สวัสดิ์ คำประกอบ

เนื่องจากคะแนนเสียงไม่ถึงกึ่งหนึ่ง จำเป็นต้องมีการลงมติอีกครั้ง

#### ลงมติเลือกรองประธานสภาฯ คนที่ 1
มีการเสนอชื่อผู้ที่จะดำรงตำแหน่งรองประธานสภาร่างรัฐธรรมนูญคนที่หนึ่ง ดังต่อไปนี้

* ธงชาติ รัตนวิชา เสนอชื่อ เดโช สวนานนท์
* สมคิด เลิศไพฑูรย์ เสนอชื่อ ยุพา อุดมศักดิ์
* วรพจน์ ณ นคร เสนอชื่อ นายแพทย์ ประดิษฐ์ เจริญไทยทวี
* ลิขิต ธีรเวคิน เสนอชื่อ กระมล ทองธรรมชาติ

เนื่องจากคะแนนเสียงไม่ถึงกึ่งหนึ่ง จำเป็นต้องมีการลงมติอีกครั้ง

#### ลงมติเลือกรองประธานสภาฯ คนที่ 2
มีการเสนอชื่อผู้ที่จะดำรงตำแหน่งรองประธานสภาร่างรัฐธรรมนูญคนที่สอง ดังต่อไปนี้

* พวงเล็ก บุญเชียง เสนอชื่อ ยุพา อุดมศักดิ์
* บัวพรม ธีรกัลยาณพันธุ์ เสนอชื่อ อนันต์ บูรณวนิช
* สุทธินันท์ จันทระ เสนอชื่อ เสรี สุวรรณภานนท์
* จำนงค์ พิณสาย เสนอชื่อ ทวิช กลิ่นประทุม
* สมรรค ศิริจันทร์ เสนอชื่อ ธรรมนูญ ลัดพลี

## อ้างอิง

## ดูเพิ่ม
* สภาร่างรัฐธรรมนูญ (ประเทศไทย)

## แหล่งข้อมูลอื่น

* 

หมวดหมู่:สภาร่างรัฐธรรมนูญไทย
ลีวีส ลาติเมอร์

right|thumb|ลีวีส ลาติเมอร์ เมื่อ พ.ศ. 2425
**ลีวีส ฮาวาร์ด ลาติเมอร์** (Lewis Howard Latimer, เกิด 4 กันยายน พ.ศ. 2391, เสียชีวิต 11 ธันวาคม พ.ศ. 2471) นักประดิษฐ์และนักเขียนแบบผิวดำชาวอเมริกัน

หลอดไฟฟ้าเป็นอุปกรณ์ไฟฟ้าทั่วไปและมีประโยชน์มากมาย โดยผู้ผลิตหลอดไฟฟ้าขึ้นครั้งแรกคือ 
ทอมัส อัลวา เอดิสัน (Thomas Alva Edison) แต่ก็ยังไม่มีประสิทธิภาพพอที่จะใช้งานได้นานๆ 
เนื่องจากใส้หลอดมีอายุการใช้งานน้อย ลีวีส ลาติเมอร์ ได้ประดิษฐ์ไส้หลอดไฟฟ้าที่มีประสิทธิภาพที่ดีกว่า
และ จดลิขสิทธิ์ เมื่อปี ค.ศ. 1881 เขาได้รับเชิญให้เข้าร่วมกลุ่ม Edison's Pioneers และเขียนหนังสือ
เกี่ยวกับแสงสว่างไฟฟ้าเป็นเล่มแรก และเขายังติดตั้งระบบไฟฟ้าบนถนนใน นิวยอร์ก และ มอนทรีออล อีกด้วย 

เขาเกิดปี ค.ศ. 1848 และเมื่อเขาเติบโตขึ้น เขายังได้ร่วมมือกับกองทัพเรือ ในสงครามกลางเมืองอเมริกา หลังจากสงครามยุติ เขาได้เข้าทำงานในสำนักงานแห่งหนึ่งและเรียนรู้จากการเขียนแบบด้วยตนเอง และก็ได้ช่วย อเล็กซานเดอร์ เกรแฮม เบลล์ เขียนแปลนโทรศัพท์ อีกด้วย ลีวีส ลาติเมอร์ เสียชีวิตในปี ค.ศ. 1928 เมื่ออายุ 80 ปี

หมวดหมู่:บุคคลที่เกิดในปี พ.ศ. 2391
หมวดหมู่:นักประดิษฐ์ชาวอเมริกัน
เกาะซูลาเวซี

**ซูลาเวซี** () หรือเดิมเรียกว่า **เซเลบีส** () ซึ่งมาจากภาษาโปรตุเกส เป็นหนึ่งในเกาะซุนดาใหญ่ 4 เกาะของประเทศอินโดนีเซีย 

ชาวยุโรปพวกแรกที่เดินทางมายังเกาะแห่งนี้ คือ กะลาสีเรือชาวโปรตุเกส เมื่อ พ.ศ. 2055 และนับตั้งแต่ พ.ศ. 2212 เป็นต้นมา บริษัทอินเดียตะวันออกของเนเธอร์แลนด์ก็ได้ตั้งมั่นอยู่ที่มากัซซาร์ (Makassar) และเมื่อ พ.ศ. 2448 พื้นที่ทั้งเกาะกลายเป็นส่วนหนึ่งของนิคมชาวดัตช์อินเดียตะวันออก กระทั่งอินโดนีเซียประกาศเอกราชเมื่อ พ.ศ. 2498

## ศัพทมูลวิทยา
ชื่อ *ซูลาเวซี* น่าจะมาจากคำว่า *ซูลา* ("เกาะ") กับ *เบอซี* ("เหล็ก") และอาจสื่อถึงการนำเข้าเหล็กจากตะกอนเหล็กที่มีอยู่มากในทะเลสาบมาตาโนในอดีต

ส่วนชื่อ "เซเลบีส" มาจากนักเดินทางชาวโปรตุเกสที่เรียกเกาะนี้ แม้ว่าความหมายนั้นไม่ปรากฏชัด ชื่อนี้อาจถือเป็นการเรียกชื่อพื้นเมืองของเกาะ "Sulawesi" ตามภาษาโปรตุเกส

## เศรษฐกิจ
เศรษฐกิจบนเกาะซูลาเวซีมุ่งเน้นอยู่ที่การเกษตร การประมง เหมืองแร่ และการป่าไม้

## อ้างอิง

## ข้อมูล
* .
* .

## แหล่งข้อมูลอื่น

* 

ซูลาเวซี
หมวดหมู่:เกาะในมหาสมุทรแปซิฟิก
หมวดหมู่:อดีตอาณานิคมของเนเธอร์แลนด์
หมวดหมู่:เกาะซูลาเวซี
หมวดหมู่:เอเชียตะวันออกเฉียงใต้ภาคพื้นสมุทร
รักอลวนคนชื่อโหล

**รักอลวนคนชื่อโหล** () เป็นการ์ตูนญี่ปุ่น ผลงานของ มาซามิ โมริโอะ ลงตีพิมพ์ในนิตยสาร LaLa ของสำนักพิมพ์ฮาคุเซ็นฉะ ส่วนในประเทศไทย ได้ลิขสิทธิ์และจัดพิมพ์โดยสำนักพิมพ์วิบูลย์กิจ

## เรื่องย่อ
โคบายาชิ ยามาโตะ ได้เข้ามาเป็นนักเรียนใหม่ที่โรงเรียนทานตะวัน ในห้องของเขานั้น เดิมทีมีโคบายาชิอยู่แล้วถึงสามคน (ซึ่งไม่ได้มีความเกี่ยวข้องทางสายเลือดใดๆ) โดยก่อนหน้าที่ยามาโตะจะเข้ามาเรียน โคบายาชิทั้งสามคนได้ชื่อว่าเป็นสามเหลี่ยมเบอร์มิวดา เพราะความที่ทุกคนจมอยู่ในโลกของตัวเอง ไม่มีใครยอมเปิดตัวเอง จึงทำให้ดูน่ากลัวในหมู่เพื่อนๆ แต่หลังจากที่ยามาโตะเข้ามา และพูดว่า "โคบายาชิทุกคนเลยเหรอ เราเหมือนครอบครัวเดียวกันเลยนะ" พวกเขาก็ค่อยๆ ปรับตัวเองเข้าหากันและช่วยเหลือกัน

ฟุบุคิหลงรักยามาโตะและพยายามเอาชนะใจ แต่ยามาโตะกลับติดเค็นโงะแจ เพราะว่ากลัวจะโดนจิฮิโระแกล้ง ทำให้ฟุบุคิทนไม่ได้ ไปๆมาๆ กลับกลายเป็นฟุบุคิที่เห็นว่าเค็นโงะเป็นคนที่พึ่งพาได้ ฟุบุคิเริ่มสนใจเค็นโงะ ซึ่งเค็นโงะเองก็รักเธอเช่นกัน แต่ก็ยังสับสนระหว่างสเป็คตัวเองและความรัก เธอสับสนจนเบลอและเป็นโอกาสที่จิฮิโระจะแกล้งเธอ จิฮิโระแกล้งเธอแล้วสนุกก็เริ่มจะชอบฟุบุคิ เพราะแกล้งยามาโตะไปก็ชอบไม่ได้เพราะยามาโตะเป็นผู้ชาย จิฮิโระบอกว่าชอบฟุบุคิ ทำให้เค็นโงะถึงกับช็อค ส่วนยามาโตะเชียร์ให้เค็นโงะเป็นแฟนกับฟุบุคิ โดยที่ไม่รู้ตัวว่าฟุบุคิชอบตัวเอง เรื่องราวความรักวุ่นๆ จึงเกิดขึ้น ในที่สุดฟุบุคิจะเลือกใครระหว่างหนุ่มๆ โคบายาชิเหล่านี้

## ตัวละครหลัก
;โคบายาชิ ยามาโตะ (小林 大和)
:ยามาโตะ เป็นเด็กนักเรียนไฮสคูล แต่หน้าเด็กและตัวเล็กน่ารัก เป็นคนมีจิตใจดี เป็นห่วงคนอื่น อยากมีเพื่อนเยอะๆ เพราะมีปมในชีวิตวัยเด็ก (เขาเสียพ่อแม่ และคิดว่าไม่มีใครอยากดูแลเขา รวมถึงมีคนทุบตีเขาด้วย) ดังนั้นเขาจึงเกลียดการทะเลาะกันที่สุด แต่ด้วยที่เป็นคนหัวอ่อน ขี้แย เลยชอบถูกจิฮิโระแกล้งเป็นประจำ

;โคบายาชิ ฟุบุคิ (小林 吹雪)
:เธอเป็นผู้หญิงคนเดียวในหมู่ โคบายาชิ เธอเป็นคนซีเรียส ได้รับตำแหน่งเป็นหัวหน้าหลายปีซ้อน เพราะเธอดูจะเป็นคนที่พึ่งพาได้ ทั้งๆ ที่บางทีก็ไม่ได้เป็นแบบนั้นเลย แต่มีความลับอย่างหนึ่งที่เธอไม่อยากให้ใครรู้ นั่นคือ เธอเป็นคนที่ชอบคนที่ดูเด็กๆ แก้มยุ้ยๆ (น่ากลัวจริงๆ) จนตอนหลังดูจะเป็นแม่เสือสาวไป ดังนั้น เมื่อเธอเห็นยามาโตะครั้งแรก เธอก็ตกหลุมรักทันที

;โคบายาชิ เค็นโงะ (小林 健吾)
:เค็นโงะ เป็นคนที่บ้ากีฬา โดยเฉพาะเบสบอล แต่หลังจากที่เกิดเหตุทำให้รุ่นพี่ในชมรม (ที่โรงเรียนเก่า) ต้องหูขาด ก็เลยย้ายโรงเรียนและไม่ชอบเบสบอล เขาเป็นคนที่หน้าตาชวนต่อยตี เลยมักชอบมีคนมาหาเรื่อง รวมถึงมีข่าวลือว่าเขาเคยเป็นตัวกวนมาก่อน เลยยิ่งชอบมีคนมาหาเรื่อง เขาเลยต้องเลยตามเลย ทั้งๆ ที่เขาไม่ชอบชกต่อย เขาเป็นคนเรียนเลขเก่งมาก ตอนหลังมีสาวๆ กรี๊ดเขาเยอะ เพราะเรียนเก่งและเล่นกีฬาเก่ง แถมยังหล่ออีกด้วย

* **โคบายาชิ จิฮิโระ (小林 千尋)**
:จิฮิโระเป็นชายหนุ่มที่มีหน้าตาหล่อเหลา บาดใจสาวๆ แต่ระวังให้ดี หน้าตาหล่อๆ แบบนี้มักจะพกพากับดักต่างๆ มาไว้แกล้งคนอื่นเสมอ และเป็นคนที่พูดจาไม่เข้าหูใคร ถึงอย่างนั้น ก็เป็นคนที่มีจิตใจละเอียดอ่อนมาก เขาเข้าใจความรู้สึกของยามาโตะที่สุด ถึงแม้ว่าจะชอบแกล้งยามาโตะมากเช่นกัน เขาเป็นคนรักหมามาก โดยเฉพาะหมาที่เหมือนแลสซี่

## รายชื่อตอน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
ยุ่งชะมัด เป็นสัตวแพทย์

**ยุ่งชะมัด เป็นสัตวแพทย์** () เป็นการ์ตูนญี่ปุ่น ผลงานของ โนริโกะ ซาซากิ เรื่องราวเกี่ยวกับเหล่านักศึกษาสัตวแพทย์ และสัตว์เลี้ยงน้อยใหญ่หลายชนิด เคยลงตีพิมพ์ในนิตยสาร ฮานะ โตะ ยูเมะ ตั้งแต่ พ.ศ. 2530 ถึง 2536 รวมความยาวทั้งสิ้น 119 ตอน ส่วนฉบับรวมเล่มมี 12 เล่มจบ ซึ่งได้รับความนิยมมาก จนมียอดขายมากกว่า 20 ล้านเล่ม ในประเทศญี่ปุ่น ต่อมาได้ถูกสร้างเป็นละครโทรทัศน์ ออกอากาศทางสถานี ทีวีอาซาฮี ด้วย

ในประเทศไทย ยุ่งชะมัด เป็นสัตวแพทย์ ได้ลิขสิทธิ์จัดพิมพ์โดยสยามอินเตอร์คอมิกส์ ส่วนฉบับละครโทรทัศน์เคยออกอากาศทางสถานีโทรทัศน์ไอทีวี

## เรื่องย่อ
คืนวันหนึ่งในฮอกไกโด สองหนุ่มนักเรียนไฮสคูล นิชิเนะ มาซากิ (ทุกคนเรียกเขาว่า ฮามึเทรึ) และ นิไคโด อาคิโอะ ที่กำลังจะเอ็นทรานซ์ กลับบ้านโดยใช้เส้นทางที่ผ่านคณะสัตวแพทยศาสตร์ของมหาวิทยาลัย H พวกเขาได้เดินผ่านห้องที่นักศึกษากำลังทำการผ่าศพสัตว์ พวกเขาถึงกับวิ่งเตลิดไป ซึ่งตอนนั้นเองฮามึเทรึได้เจอกับลูกสุนัขพันธ์ไซบีเรียนฮัสกี้ หน้าตาดุตัวหนึ่งที่ตรงป้ายหลุมศพ ติดตามมาด้วยโปรเฟสเซอร์อุรุชิฮาระที่แต่งตัวเป็นอินเดียนแดงเพื่อตามจับเจ้าลูกสุนัข เมื่อโปรเฟสเซอร์เห็นฮามึเทรึก็รีบยัดเยียดลูกสุนัขตัวนั้นให้ทันที และบอกว่าเขาจะต้องเป็นสัตวแพทย์แน่นอน

หลังจากนั้นเขาก็เลี้ยงเจ้าลูกหมาตัวเมียตัวนั้น โดยมีนิไคโดตั้งชื่อให้แบบมั่วๆ ว่า "โจบิ" ฮามึเทรึอาศัยอยู่กับคุณยายของเขา เพราะพ่อแม่ของเขาอาศัยอยู่ที่ยุโรป และในบ้านของฮามึเทรึนั้นมีสัตว์เลี้ยงเจ้าถิ่นอยู่แล้วหลายตัว เช่น มิเกะ แมวตัวเมียของคุณยาย และ ฮิโยะ เจ้าไก่ขาลุย เป็นต้น ดังนั้น โจบิจึงเติบโตขึ้นมาเป็นหมาที่มีระเบียบมาก เพราะได้รับการอบรมจากมิเกะ เจ้าแม่แมวในย่านนั้น 

ทั้งฮามึเทรึและนิไคโดสอบติดที่มหาลัย H ตามที่คาดหวัง เขาได้เข้าเป็นนักเรียนสัตวแพทย์ โดยมีนิไคโดตามไปด้วย ทั้งๆ ที่นิไคโดเป็นคนที่เกลียดหนูมาก เห็นเมื่อไหร่จะต้องสลบทุกที แต่เขาก็ยังเลือกคณะสัตวแพทย์ พวกเขาได้เจอโปรเฟสเซอร์อุรุชิฮาระจอมเพี้ยนอีกครั้ง ซึ่งทุกครั้งพวกเขาก็ต้องโดนโปรเฟสเซอร์ปั่นหัวตลอด นอกจากนี้ยังมีรุ่นพี่เซโกะ ที่พูดยานคางมากและมีร่างกายอึดเหนือมนุษย์ รวมถึงเพื่อนๆ จอมป่วนในคณะที่คอยมาสร้างความป่วนตลอดเวลา

## ตัวละคร

## รายชื่อตอน

## แหล่งข้อมูลอื่น
* เว็บไซต์อย่างเป็นทางการของฉบับละครโทรทัศน์  

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
อนุญาตให้ฆ่า

**อนุญาตให้ฆ่า** () () เป็นการ์ตูนญี่ปุ่น ผลงานของ ชินจิ ฮิรามัตสึ เคยลงตีพิมพ์ในนิตยสารซูเปอร์จัมป์ 

## เรื่องย่อ
**คิบะ ยูจิ** ผู้ซึ่งเป็นนินจาจากหมู่บ้านคิบะ เขาเข้ามาแฝงตัวเป็นครูสอนว่ายน้ำอยู่กับผู้เฒ่า แท้จริงแล้วเขาทำงานให้กับท่านนายกอิตางากิ ซึ่งเป็นพ่อแท้ๆ ของเขา หน้าที่ของเขาคือการสะสางคดีที่มีเงื่อนงำต่างๆ และปราบเหล่าโจรผู้ร้ายที่เหิมเกริม เขามีอาวุธคู่กายเป็นดาบคู่ หรือ เขี้ยว นอกจากนี้เขายังสามารถบังคับกล้ามเนื้อทุกส่วนในร่างกายได้ เขาจึงสามารถปลอมเป็นผู้หญิงได้ โดยใช้ชื่อว่า คิบะ ยูโกะ

## ตัวละคร

## รายชื่อตอน

หมวดหมู่:การ์ตูนญี่ปุ่น
การเขียนโปรแกรมเชิงลักษณะ

**การเขียนโปรแกรมเชิงลักษณะ** () ในทางวิศวกรรมซอฟต์แวร์ และการพัฒนาซอฟต์แวร์เชิงลักษณะ () เป็นความพยายามในการช่วยนักพัฒนาสำหรับแยกคอนเซินในการเขียนโปรแกรม โดยเฉพาะอย่างยิ่งคอนเซินตัดขวาง (crosscutting concern) เพื่อเพิ่มความเป็น module การใช้งาน AOP อาจจะต้องทำการปรับเปลี่ยนภาษาในการพัฒนา ในขณะที่การใช้ AOSD จะรวมถึงความเกี่ยวข้องกับภาษา สภาพแวดล้อมและวิธีการพัฒนา

หมวดหมู่:แบบอย่างการเขียนโปรแกรม
รางวัลพระราชทานพระสุรัสวดี

**รางวัลพระราชทานพระสุรัสวดี** หรือ **รางวัลตุ๊กตาทอง** เป็นรางวัลที่มอบให้แก่บุคคลในวงการผลิตภาพยนตร์ไทย ที่มีผลงานดีเด่นที่สุดในสาขาต่าง ๆ ในแต่ละปี โดยหอการค้ากรุงเทพ จัดพิธีมอบรางวัลนี้เป็นครั้งแรก เมื่อ พ.ศ. 2500 และผลัดเปลี่ยนผู้จัดทุกปีจนถึง พ.ศ. 2508 หลังจากนั้นได้งดไปหลายปี 

สมาคมผู้สื่อข่าวบันเทิงแห่งประเทศไทยได้จัดงานประกาศผลรางวัลพระราชทานพระสุรัสวดีอีกครั้ง ตั้งแต่ครั้งที่ 9 (นับเป็นครั้งที่หนึ่งใหม่) ประจำปี พ.ศ. 2516-17 เป็นต้นมา และจัดเป็นประจำทุกปี หรือ ปีเว้นปี จนถึงครั้งที่ 36 (นับใหม่เป็นครั้งที่ 28) ในปี พ.ศ. 2549 จากนั้นได้เว้นช่วงไปประมาณ 7 ปี แล้วกลับมาจัดใหม่สำหรับผลงานปี พ.ศ. 2555

## ประวัติ
รางวัลตุ๊กตาทองเกิดขึ้นจากการริเริ่มของ นายสงบ สวนสิริ หรือ "สันตศิริ" บรรณาธิการนิตยสาร **ตุ๊กตาทอง** มีแนวคิดที่จะจัดขึ้นตั้งแต่ พ.ศ. 2496 แต่แล้วก็ไม่ได้จัด จัดขึ้นเป็นครั้งแรก ที่เวทีลีลาศ ลุมพินีสถาน สวนลุมพินี เมื่อวันที่ 3 สิงหาคม พ.ศ. 2500 จัดโดย หอการค้ากรุงเทพ นักแสดงนำยอดเยี่ยม จะได้รับรางวัล **ละคอนรำ** เป็นตุ๊กตา รูปนางละคอนรำ อันเป็นที่มาของการเรียกชื่อรางวัลนี้ว่า รางวัลตุ๊กตาทอง ส่วนรางวัลอื่น จะได้รับ **โล่สำเภาทอง** ซึ่งเป็นสัญลักษณ์ของหอการค้าไทย ซึ่งเป็นผู้จัดงาน

ต่อมา มีการออกแบบรางวัลขึ้นใหม่ เป็นรูป พระสุรัสวดี ซึ่งเป็นเทพีแห่งความรู้ และภาษา ของอินเดีย เป็นผู้อุปถัมภ์ การศิลปะ การดนตรี และการศึกษา ออกแบบโดยนายจิตร บัวบุศย์ อาจารย์ใหญ่โรงเรียนเพาะช่าง โดยความเห็นชอบของนายธนิต อยู่โพธิ์ อธิบดีกรมศิลปากร จึงเปลี่ยนชื่อเรียกเป็น **รางวัลพระสุรัสวดี** แต่สื่อมวลชนและประชาชนยังคงนิยมเรียกว่ารางวัลตุ๊กตาทอง  พิธีมอบรางวัลตุ๊กตาทอง จัดต่อเนื่องทุกปีตั้งแต่ครั้งที่ 1 พ.ศ. 2500 จนถึงครั้งที่ 8 พ.ศ. 2509 ก็ได้หยุดการจัดงานเป็นเวลา 9 ปี และได้รื้อฟื้นขึ้นใหม่ ในปี พ.ศ. 2517 โดย สมาคมผู้สื่อข่าวบันเทิงแห่งประเทศไทย 

พระบาทสมเด็จพระปรมินทรมหาภูมิพลอดุลยเดช และ สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินเป็นองค์ประธาน และ พระราชทานรางวัล ในงานประกาศผลรางวัลตุ๊กตาทอง ครั้งที่ 7 ประจำปี พ.ศ. 2507 เมื่อวันที่ 17 มีนาคม พ.ศ. 2508 ณ หอประชุมใหญ่ มหาวิทยาลัยธรรมศาสตร์ และ ครั้งที่ 8 ประจำปี พ.ศ. 2508 เมื่อวันที่ 3 พฤษภาคม พ.ศ. 2509 ณ เวทีลีลาศ สวนอัมพร ยังความซาบซึ้งในพระมหากรุณาธิคุณ ที่ทรงมีต่อผู้จัดงาน และผู้รับพระราชทานรางวัล เป็นอย่างสูง เมื่อสมาคมผู้สื่อข่าวบันเทิงแห่งประเทศไทยรื้อฟื้นพิธีมอบรางวัลขึ้นมาเมื่อ พ.ศ. 2517 จึงใช้ชื่ออย่างเป็นทางการว่า รางวัลพระราชทานพระสุรัสวดี ตราบจนปัจจุบัน

## ประเภทรางวัล
* ภาพยนตร์ยอดเยี่ยม
* ผู้กำกับการแสดงยอดเยี่ยม
* นักแสดงนำชายยอดเยี่ยม
* นักแสดงนำหญิงยอดเยี่ยม  
* นักแสดงสมทบชายยอดเยี่ยม
* นักแสดงสมทบหญิงยอดเยี่ยม
* บทภาพยนตร์ยอดเยี่ยม
* ถ่ายภาพยอดเยี่ยม
* ลำดับภาพยอดเยี่ยม
* ดนตรีประกอบภาพยนตร์ยอดเยี่ยม
* เพลงนำภาพยนตร์ยอดเยี่ยม
* บันทึกเสียงยอดเยี่ยม
* กำกับศิลป์ยอดเยี่ยม
* ออกแบบเครื่องแต่งกายยอดเยี่ยม
* แต่งหน้าและทำผมยอดเยี่ยม
* เทคนิคภาพพิเศษยอดเยี่ยม

## ผลรางวัล

## อ้างอิง


พระราชทานพระสุรัสวดี
พระราชทานพระสุรัสวดี
หมวดหมู่:ก่อตั้งในประเทศไทยในปี พ.ศ. 2500
ฮ่องกงดิสนีย์แลนด์รีสอร์ต

**ฮ่องกงดิสนีย์แลนด์รีสอร์ต** (; อังกฤษ: Hong Kong Disneyland Resort) เป็นสถานพักตากอากาศที่สร้างขึ้นและเป็นเจ้าของโดยบริษัทฮ่องกงอินเตอร์เนชันแนลธีมพาร์ก, ลิมิเต็ล ที่ร่วมลงทุนโดยรัฐบาลฮ่องกงและบริษัทเดอะวอลต์ดิสนีย์ เปิดอย่างเป็นทางการเมื่อวันที่ 12 กันยายน พ.ศ. 2548 ตั้งอยู่ทางเหนือของเกาะลันเตา บนชายหาดอ่าวเพนนีส์ เป็นสวนสนุกดิสนีย์แห่งที่สองของเอเชียถัดจากโตเกียวดิสนีย์รีสอร์ต
## พื้นที่

* '''ฮ่องกงดิสนีย์แลนด์''' เป็นสวนสนุกที่ได้รับการออกแบบอิงตามดิสนีย์แลนด์ที่แคลิฟอร์เนีย มีทั้งหมด 7 ธีม

* **[[อินสไปเรชันเลก]]** เป็นทะเลสาบเทียมที่สร้างขึ้นเพื่อเป็นที่พักผ่อนหย่อนใจและการชลประทานของรีสอร์ต

### โรงแรม
มีทั้งหมดสามโรงแรม รวมห้องพักประมาณ  1,750 ห้อง

* **[[ฮ่องกงดิสนีย์แลนด์โฮเต็ล]]**
* **[[ดิสนีย์ฮอลลีวูดโฮเต็ล]]**
* **ดิสนีย์เอกซ์พลอเรอร์ลอดจ์**

## ราคาบัตรเข้าชม
	
ราคาบัตรจะมี 2 แบบ  (ค่าบัตรรวมค่าเครื่องเล่น) 

* **บัตรแบบ 1 วัน** ราคาประมาณ  450  HK$ (ราคาล่าสุด 17/5/13 ) ขึ้นอยู่กับว่าเป็นวันธรรมดา วันหนาแน่น หรือวันพิเศษ เช่นเทศกาลคริสต์มาส ปีใหม่ ตรุษจีน เป็นต้น
* **บัตรตลอดปี** ราคาประมาณ   650 - 1,800  HK$

บัตรเข้าชมสามารถซื้อได้ล่วงหน้าทางเว็บไซต์อย่างเป็นทางการ หรือจะไปซื้อที่ด้านหน้าสวนสนุกก็ได้
	
## เวลาทำการ
 
เปิดให้บริการทุกวัน โดยเวลาในการเปิดปิดสวนสนุกจะแตกต่างกันไปขึ้นอยู่กับตารางในแต่ละช่วงปีซึ่งสามารถตรวจสอบได้จากหน้าเว็บไซต์ของสวนสนุก โดยทั่วไป จะเปิดตั้งแต่เวลา 10.00 - 20.00 น. ในช่วงเทศกาลที่มีผู้คนคับคั่งอาจให้บริการตั้งแต่เวลา 9.00 - 21.00 น. สามารถซื้อบัตรเข้าสวนสนุกได้ก่อนเวลาสวนสนุกเปิด ทางสวนสนุกอาจงดให้บริการเครื่องเล่นบางรายการซึ่งอยู่ในระหว่างการบำรุงรักษา รวมถึงอาจงดการให้บริการ ถ้าเกิดพายุฝนฟ้าคะนองระดับต่าง ๆ ซึ่งเป็นการประกาศเตือนภัยจากกรมอุตุนิยมวิทยาของฮ่องกง

## การเดินทาง
	
เดินทางได้ทั้งทางรถไฟฟ้า (MTR)โดยลงที่สถานี Disneyland Resort ส่วนการเดินทางโดยรถยนต์   ใช้เวลาเพียง 10 นาทีจากสนามบินนานาชาติฮ่องกง และ 30 นาทีจากตัวเมืองฮ่องกง
	
## อ้างอิง

หมวดหมู่:สิ่งก่อสร้างในฮ่องกง
หมวดหมู่:สวนสนุกในประเทศจีน
หมวดหมู่:ดิสนีย์
หมวดหมู่:สวนสนุกและสถานพักตากอากาศของวอลต์ดิสนีย์
ฤๅษี

[thumb|right|250px|[ชยวัน|ชยวนฤๅษีผู้เลื่องชื่อในเทพปกรณัมฮินดู]]
**ฤๅษี** หรือ **ฤษี** (; เทวนาครี: ऋषि) ภาษาสันสกฤตอ่านว่า ฤษิ หมายความว่า ผู้แต่งพระเวท หรือผู้เห็น ฤๅษีเป็นนักบวชพวกหนึ่ง มีมาก่อนพุทธกาล สละบ้านเรือนออกไปบำเพ็ญพรตแสวงหาความสงบ ตามสถานที่สงัดต่าง ๆ ในป่าเขาหรือถ้ำ และเดิมมักเป็นหญิง ซึ่งเรียก "ฤษิก" (rishika) ตามความในคัมภีร์สารวานุกรมนี (Sarvanukramani) ในบรรดาผู้แต่งฤคเวทนั้น เป็นฤษีหญิงถึงยี่สิบคน

ฤษี อาจหมายถึงมุนี () ฤษี อีกความหมายหนึ่งคือ ฤษีเพศชาย ส่วน "ฤษิณี" หมายถึง ฤษีเพศหญิง ฤษีที่มีชื่อเสียงชื่อ ฤษี วยาส ผู้สร้างโศลกเรื่องมหากาพย์ภารตะ ซึ่งเป็นมหากาพย์ที่มีจำนวนโศลกมากจำนวนประมาณถึง 1 แสนโศลก ตำนานเล่าว่า ฤๅษีเวทวฺยาส หรือ กฤษฺณ ไทฺวปายน เป็นปู่ของสองพี่น้องตระกูลเการพและปาณฑพ และเป็นเหลนใหญ่ของท้าวภรต คัมภีร์โบราณของฮินดูระบุไว้ว่า ท้าวภรต (ภะ-ระ-ตะ) ผู้นี้เป็นโอรสท้าวทุษยันต์ อันเกิดจากนางศกุนตลา

## อ้างอิง

## ดูเพิ่ม
* พระสงฆ์
* ชีพราหมณ์
* บาทหลวง
* โยคี
* ชีเปลือย
* เดียรถีย์


หมวดหมู่:ศาสนา
หมวดหมู่:บุคคลในศาสนา
วงศ์กก

พืชวงศ์**กก** () เป็นวงศ์ที่มีจำนวนสปีชีส์ที่เป็นที่รู้จัก 5,500 ชนิดในประมาณ 90 สกุล 

สปีชีส์นี้แพร่กระจายพันธุ์ทั่วโลก โดยมีศูนย์กลางความหลากหลายที่แถบเขตร้อนในเอเชียและอเมริกาใต้ ในขณะที่บางส่วนพบในเกือบทุกสิ่งแวดล้อม โดยเฉพาะในพื้นที่ชุ่มน้ำหรือบริเวณที่มีดินแย่ ใน 46 ประเทศจัดพืชวงศ์กกเป็นวัชพืช มีหลายชนิดใช้เป็นอาหารเช่น *Eleocharis toberosa*  และ *Scirpus toberosus* และหลายชนิดนำมาทำเครื่องจักสานได้อย่าง เสื่อ กระจาด กระเช้า หมวก เช่นกกชนิด *Scirpus mucronatus*, *Lepironia mucronata*, *Carex brizoides* เป็นต้น

## ลักษณะทางพฤกษศาสตร์
กกมีรูปร่างลักษณะและนิเวศวิทยาเหมือนหญ้ามาก มีลักษณะที่แตกต่างจากหญ้าคือ กกมักมีลำต้นตัน และเป็นสามเหลี่ยมหรือสามมุม บางชนิดมีผนังกั้นแบ่งเป็นห้องๆ มีกาบใบอยู่ชิดกันมาก และที่สำคัญคือเกือบไม่มีลิ้นใบ บางชนิดไม่มีเลย ลักษณะสำคัญอีกประการหนึ่งของกกคือ ดอกแต่ละดอกจะมีกาบช่อย่อยห่อหุ้มหรือรองรับเพียงอันเดียว กกมีไหลเลื้อยไปใต้ดินและจากไหลก็จะแตกเป็นลำต้นที่ตัน โผล่พ้นขึ้นมาเหนือดิน และเมื่อผ่าลำต้นดูตามขวาง จะมีลักษณะเป็นสามเหลี่ยมหรือสามมุมดังได้กล่าวมาแล้ว ลำต้นกกจะไม่แตกกิ่งเหมือนพืชชนิดอื่น ใบของกกเหมือนกับใบของหญ้า แต่จะเรียงตัวอัดกันแน่นเป็นสามมุมหรือสามตำแหน่งรอบโคนต้นและมีกาบห่อหุ้มลำต้นและไม่มีลิ้นใบ
     
ช่อดอกกกจะเกิดที่ปลายลำต้นเป็นหลายแบบ เช่น ช่อแยกแขนง, ช่อซี่ร่ม หรือ ช่อเชิงลด และมีดอกขนาดเล็กเป็นทั้งดอกที่สมบูรณ์และไม่สมบูรณ์เพศ โดยมีดอกรวมเรียกว่าช่อดอกย่อย ซึ่งประกอบด้วยดอกย่อยหนึ่งหรือหลายดอก แต่ละดอกมีริ้วประดับรองรับ ส่วนกลีบดอกนั้นไม่มีหรืออาจมีแต่เปลี่ยนรูปร่างไปเป็นเกล็ด หรือขนแข็งเล็ก ๆ ในดอกกกจะมีเกสรเพศผู้แยกกันอยู่ ส่วนเกสรเพศเมียจะมีก้านแยกเป็นสอง-สามแฉก หรือบางครั้งแยกเป็นสอง-สามเส้น และมีรังไข่อยู่เหนือกลีบดอก ภายในมีห้องเดียวและมีหนึ่งเมล็ด

## สกุล
thumb|150px|''Carex spissa''
thumb|150px|''Cladium mariscus''
thumb|150px|''Cyperus diffusus''
thumb|150px|''Dulichium arundinaceum''
thumb|150px|''Eriophorum scheuchzeri''

 Plants of the World Online ของสวนพฤกษศาสตร์คิวยอมรับเพียง 88 สกุล:

## อ้างอิง

## แหล่งข้อมูลอื่น
* จเร สดากร. ข่าวกองพฤกษศาสตร์และวัชพืช. ปีที่ 8 ฉบับที่ 3 ประจำเดือน  กรกฎาคม-กันยายน 2538, กรมวิชาการเกษตร.
สุข ปราสาทหินพิมาย

**สุข ปราสาทหินพิมาย** มีชื่อจริงว่า **สุข จาดพิมาย** แต่ต่อมาเมื่อเลิกมวยแล้วเปลี่ยนนามสกุลเป็น ปราสาทหินพิมาย ตามชื่อสมัยยังชกมวยอยู่ เกิดเมื่อ พ.ศ. 2452 ที่อำเภอพิมาย จังหวัดนครราชสีมา หัดมวยไทยเมื่อถูกเกณฑ์ทหาร และได้รับคัดเลือกให้เป็นพลตำรวจ ครูมวยคนแรกคือ ส.ต.ต.บุญ ชูรัตน์ ขึ้นชกมวยไทยครั้งแรกที่ เวทีมวยชั่วคราว แถวอำเภอพิมาย เมื่อ พ.ศ. 2474 ด้วยวัย 22 ปี ชนะคู่ต่อสู้คือ นายเบา ในยกที่ 2

## ติดคุก
สุขถูกจับด้วยคดีฆ่าคนตายเมื่ออายุได้ 27 ปี ถูกศาลพิพากษาจำคุก 20 ปี ที่เรือนจำนครราชสีมาแต่ได้ออกมาซ้อมโดยมีผู้คุมคือนายเขียว สมการ และได้รับโทษเพียง 8 ปี 4 เดือน ก็ถูกปล่อยตัวเพราะความประพฤติดี ระหว่างอยู่ในเรือนจำ เคยถูกเบิกตัวออกมาชกกับ ประเสริฐ ส.ส. นักมวยที่มีชื่อเสียงในขณะนั้น ในงานไว้อาลัยเหล่าทหารที่เสียชีวิตในสงครามอินโดจีน ผลปรากฏว่า เสมอกัน

## พ้นโทษมาเป็นนักมวยที่มีชื่อเสียง
เมื่อพ้นโทษ พัศดีช่วยพามาฝากฝังกับนายสนามเวทีราชดำเนิน สุขจึงได้ขึ้นชกมวยไทยอีกครั้ง ด้วยวัย 34 ปี ปราบคู่ชกคนแล้วคนเล่า ไฟต์ที่สร้างชื่อคือ ชนะคะแนน สมาน ดิลกวิลาศ และ ชนะน็อค สมพงศ์ เวชสิทธิ์ ยก 3 จนหาคู่ชกไม่ได้ ต้องเลิกชกไปถึง 3 ปี

จนกระทั่ง นักมวยรุ่นน้อง สุรชัย ลูกสุรินทร์ โด่งดัง ขึ้นมา เวทีราชดำเนินจึงติดต่อสุขให้มาชกกับ สุรชัย ชกครั้งแรก สุขแพ้คะแนนเพราะเรื้อเวทีไปนาน แต่ก็ตามแก้มือได้ภายหลัง สุขชกครั้งสุดท้ายเมื่อ 2 สิงหาคม พ.ศ. 2496 ยอมแพ้ ลิงลม ฉวีวงษ์ เพราะสังขารไม่ไหว

เมื่อเลิกชก สุขกลับไปอยู่ที่นครราชสีมา เป็นผู้ใหญ่บ้านจนเกษียณ เมื่ออายุ 60 ปี เสียชีวิตด้วยโรคชรา เมื่อ 8 มกราคม พ.ศ. 2543 รวมอายุได้ 90 ปี เนื่องจากปีใหม่สมัยก่อน คือ 1 เมษายน ลูกหลานของสุข ที่มีชื่อเสียงทางหมัดมวยมีหลายคนได้แก่ สรศักดิ์ ส.ลูกบุคคโล แชมป์รุ่น จูเนียร์เวลเตอร์เวท ของ ลุมพีนี สกัด เพชรยินดี แชมป์ OPBF รุ่น ไลต์เวท สุริยา ปราสาทหินพิมาย เหรียญทองแดงกีฬาโอลิมปิกที่กรีซ

## สถิติการชก
* ชนะน็อค นายเบา ในยกที่ 2
* ชนะน็อค นายเสถียร ในยกที่ 1
* ชนะน็อค ปะ ไชยยุระ
* ชนะคะแนน ลี เทียมกำแหง
**ถูกศาลพิพากษาจำคุก**
ถูกเบิกตัวออกมาชก 1 ครั้ง
* เสมอกับ ประเสริฐ ส.ส.
**พ.ศ. 2489
* ชนะน็อค ศรีเมือง อินทรยศ ในยกที่ 3 /ราชดำเนิน
* ชนะน็อค ประสิทธิ์ ชมสีเมฆ ในยกที่ 2 /ราชดำเนิน
* ชนะน็อค ทวี ใจมีบุญ ในยกที่ 3 /ราชดำเนิน
**พ.ศ. 2490**
* เสมอ ประเสิรฐ ส.ส. /ราชดำเนิน
* ชนะคะแนน ถวัลย์ วงศ์เทเวศก์ /ราชดำเนิน
**พ.ศ. 2491**
* ชนะคะแนน สมาน ดิลกวิลาศ /ราชดำเนิน
* ชนะน็อค สมพงศ์ เวชสิทธิ์ ยก3 /ราชดำเนิน
* ชนะคะแนน ถวัลย์ วงศ์เทเวศก์ /ราชดำเนิน
**พ.ศ. 2494**
* แพ้คะแนน สุรชัย ลูกสุรินทร์ /ธรรมศาสตร์
* แพ้น็อค ชูชัย พระขรรค์ชัย ในยกที่ 5 /ราชดำเนิน
* ชนะน็อค สุรชัย ลูกสุรินทร์ ในยกที่ 3 /ราชดำเนิน
* ชนะน็อค ทวีเดช  สมานฉันท์ ในยกที่ 3 /ราชดำเนิน
* ชนะคะแนน พิทยา กล้าศึก /ราชดำเนิน
**พ.ศ. 2495**
* ชนะน็อค สมาน ดิลกวิลาศ ในยกที่ 4 /ลำปาง
* ชนะคะแนน สมศรี เทียมกำแหง /ยะลา
**พ.ศ. 2496**
* ชนะน็อค สุรชัย ลูกสุรินทร์ ในยกที่ 1 /ราชดำเนิน
* แพ้คะแนน ศักดิ์ชัย นาคพยัคฆ์ /ราชดำเนิน
* ไฟต์สุดท้าย แพ้น็อค ลิงลม ฉวีวงศ์ ยกที่ 5 /ราชดำเนิน
**แขวนนวม'''

## อ้างอิง
* ชายพจน์. "ยักษ์ผีโขมด" สุข ปราสาทหินพิมาย โคตรมวยของไทยคนแรกผู้จากไป. นิตยสารมวยโลก. เล่มที่ 801. มกราคม 2543
* http://tkos.niceboard.com

หมวดหมู่:บุคคลจากอำเภอพิมาย
หมวดหมู่:นักมวยไทยชาวไทย
หมวดหมู่:นักมวยจากจังหวัดนครราชสีมา
หมวดหมู่:นักโทษของประเทศไทย
วิชาญน้อย พรทวี

**วิชาญน้อย พรทวี** เป็นนักมวยไทยอาชีพชาวไทย หลังจากกลายเป็นนักมวยที่โดดเด่นในรุ่นน้ำหนัก 112 ถึง 130 ปอนด์ (50.80 - 58.97 กก.) เขาก็ไม่มีคู่ชกและต้องขยับน้ำหนักขึ้นไป แต่ก็ยังคงประสบความสำเร็จ วิชาญน้อยเป็นที่จดจำในฐานะนักชกที่อยู่ในวงการมวยไทยมาอย่างยาวนาน จนได้รับฉายาว่า “ยอดมวยอมตะ” เขาได้รับการยกย่องจากนักมวยไทยหลายคนว่าเป็นหนึ่งในนักมวยที่ยิ่งใหญ่ที่สุดในประวัติศาสตร์ ร่วมกับนักมวยอย่างสามารถ พยัคฆ์อรุณและดีเซลน้อย ช.ธนสุกาญจน์

## ประวัติ
ชูชีพ เอี่ยมเอิบ เกิดเมื่อวันที่ 25 มกราคม พ.ศ. 2491 ที่จังหวัดปทุมธานี หลังจากที่เขาและครอบครัวย้ายไปอยู่ที่จังหวัดนนทบุรี เขาเริ่มฝึกมวยไทยในปี พ.ศ. 2504 ภายใต้การดูแลของเฉลียว ทินโมรา เจ้าของค่ายศรีเมืองนนท์ เชิดศักดิ์ และดิเรก ศรีเมืองนนท์ พี่ชายของวิชาญน้อยก็เป็นนักมวยของค่ายเช่นกัน ต่อมาเขาได้ใช้ชื่อบนเวทีว่า **วิชาญน้อย ลูกตลาดขวัญ** และชกมวยไทย 10 ครั้ง จนกระทั่งเขาได้รับการยกย่องให้เป็นนักมวยดาวรุ่งและเป็นขวัญใจของนักพนันชาวจังหวัดนนทบุรี หลังจากเปลี่ยนชื่อบนสังเวียนเป็น วิชาญน้อย ศรีเมืองนนท์ เขาได้เดินทางไปทั่วประเทศไทยเป็นเวลาหลายปีเพื่อชิงเงินรางวัล ระหว่างเดินทาง ค่ายศรีเมืองนนท์ก็ยุบไป และวิชาญน้อยก็ได้ไปดึงดูดความสนใจของบุญเยี่ยม โสภณ ส.ส. ที่กำลังเปิดค่ายพรทวี ที่จังหวัดบุรีรัมย์ แม้ว่าค่ายพรทวีจะเต็มไปด้วยนักมวยชั้นนำจากจังหวัดใกล้เคียงเป็นส่วนใหญ่ แต่นักมวยคนแรกที่ทำให้ค่ายแห่งนี้มีชื่อเสียงคือวิชาญน้อยจากจังหวัดนนทบุรี ซึ่งเป็นนักมวยคนแรกของค่ายด้วย

## ผลงาน
* 2521
* 24/2/2521 แพ้คะแนน จิตติ เมืองขอนแก่น ลุมพินี
* 4/5/2521 ชนะคะแนน โพธิ์ไทร สิทธิบุญเลิศ ราชดำเนิน
* 2/6/2521 แพ้คะแนน ณรงค์น้อย เกียรติบัณฑิต ราชดำเนิน
* 5/8/2521 ชนะคะแนน ณรงค์น้อย เกียรติบัณฑิต หาดใหญ่
* 12/10/2521 ชนะคะแนน ดีเชลน้อย ส.วรกุลชัย ราชดำเนิน
* 8/12/2521 แพ้คะแนน เผด็จศึก พิษณุราชันย์ ราชดำเนิน
* 2522
* 10/1/2522 ชนะคะแนน ดีเชลน้อย	ส.วรกุลชัย ราชดำเนิน
* 3/3/2522 ชนะคะแนน โพธิ์ไทร สิทธิบุญเลิศ ลุมพินี
* 11/5/2522 แพ้คะแนน ขาวสด ศิษย์พระพรหม ราชดำเนิน
* ชนะคะแนน เผด็จศึก พิษณุราชันย์ ราชดำเนิน
* 31/8/2522 ไม่ได้ชก โพธิ์ไทร ส.พิชิตชัย ลุมพินี
* 9/10/2522 ชนะคะแนน แป้นน้อย สาครพิทักษ์ ลุมพินี
* 2523
* 22/1/2523 แพ้คะแนน ดีเชลน้อย ส.ศิรินันท์ ราชดำเนิน
* 5/3/2523 แพ้คะแนน เผด็จศึก พิษณุราชันย์ ราชดำเนิน
* 3/5/2523 แพ้คะแนน ขาวผ่อง สิทธิชูชัย เมืองแกลง
* 14/7/2523 แพ้คะแนน หนองคาย ส.ประภัสสร ราชดำเนิน
* 14/8/2523 แพ้คะแนน เก่งกาจ เกียรติเกรียงไกร ราชดำเนิน

## รางวัลที่ได้รับ
* พ.ศ. 2557 - รางวัลฮอลล์ออฟเฟม (มวย) สยามกีฬาอวอร์ดส์ ครั้งที่ 8 

## อ้างอิง
* http://tkos.niceboard.com
* เทปการชกกับผุดผาดน้อย วรวุฒิ ครั้งที่ 1 
* คอลัมน์ สุดยอดมวยไทย จาก หนังสือพิมพ์ข่าวสด 24/10/2005

หมวดหมู่:ผู้ฝึกศิลปะการต่อสู้จากจังหวัดนนทบุรี
หมวดหมู่:นักมวยไทยชาวไทย
หมวดหมู่:เสียชีวิตจากภาวะไตล้มเหลว
หมวดหมู่:บุคคลจากอำเภอบางกรวย
สุทธิศักดิ์ สมัครสมาน

จ่าสิบเอก **สุทธิศักดิ์ สมัครสมาน** เป็นชาวจังหวัดสุรินทร์ แชมป์มวยรอบอีซุซุคัพครั้งที่ 7 นักมวยไทยยอดเยี่ยมสมาคมผู้สื่อข่าวกีฬาแห่งประเทศไทย พ.ศ. 2540 อดีตแชมป์ PABA รุ่นซูเปอร์เฟเธอร์เวท มีสถิติการชกทั้งหมด 7 ครั้ง ชนะ 6 แพ้ 1

## ประวัติ
สุทธิศักดิ์ ก่อนมาชกมวยสากลสมัครเล่นและมวยสากลอาชีพ เคยชกมวยไทยมาก่อนและเป็นนักมวยไทยชื่อดังใช้ชื่อว่า **อนันตศักดิ์ พันธ์ยุทธภูมิ** เป็นนักมวยในสังกัดของทรงชัย รัตนสุบรรณ มีฉายาว่า **ไอ้ศอกขวานบิน** เคยถูกไล่ลงในการชกกับเมืองฟ้าเล็ก เกียรติวิเชียร ในรายการวันสถาปนาสนามมวยเวทีราชดำเนินเมื่อปี พ.ศ. 2541 จากนั้นได้หันมาชกมวยสากลสมัครเล่น ด้วยการเข้าร่วมการแข่งขันมวยสากลสมัครเล่นชิงแชมป์ประเทศไทย ครั้งที่ 60 ในรุ่น 60 กก.คว้าเหรียญเงินจากการชนะสมชาย นักบาลี หลังจากนั้น ลดรุ่นมาชกในรุ่น 57 กก. ปรากฏว่าชกเพียงไม่กี่ครั้งก็ได้ติดทีมทีมชาติ และได้แชมป์ชีเกมส์ติดต่อกันถึง 2 สมัย และส่วนมากจะเป็นการชนะน็อกเสียด้วย เนื่องจากเป็นมวยหมัดหนัก แต่ไม่อาจจะสามารถขึ้นถึงขั้นเป็นทีมชาติชุด A ได้ เนื่องจากทีมชาติชุด A ในรุ่นเฟเธอร์เวท มีสมรักษ์ คำสิงห์ เป็นตัวยืนอยู่ ซึ่งเมื่อชกพิสูจน์ฝีมือกับสมรักษ์ทีไร สุทธิศักดิ์เป็นฝ่ายแพ้ไปถึง 2 ครั้ง 2 ครา เนื่องจากประสบการณ์การชกมวยสากลสมัครเล่นน้อยกว่าและเสียเปรียบด้านความรวดเร็ว

จึงหันมาชกมวยสากลอาชีพกับ ทรงชัยบ็อกซี่งโปรโมชั่น ขึ้นชกครั้งแรก ชนะคะแนนคาร์โล เดลิเกล ที่สงขลา หลังจากนั้นชกชนะคะแนน 4 ครั้งรวด ชึ่งในจำนวนนี้มีมวยอย่างรุดเค คาเคฟเซ่ก่อนจะได้ชิงแชมป์พาบากับจูน พาเดอร์นา ฟิลิปปินส์ ถึงแม้จะถูกนับ 3 ครั้ง แต่สุทธิศักดิ์ใช้ฝีมือที่เหนือกว่าเอาชนะคะแนนไปอย่างหวาดเสียวเล็กน้อย ก่อนที่จะให้จูนพาเดอร์น่าแก้มืออีกครั้ง แต่ด้วยความไม่พร้อมบวกกับสภาพร่างกายไม่สมบูรณ์ ทำให้พ่ายน็อกไปเพียงแค่ยกแรก และแขวนนวมไปเนื่องจากอายุที่มากแล้ว

หลังแขวนนวม สุทธิศักดิ์ได้เป็นหนึ่งในผู้ฝึกสอนของนักมวยสากลสมัครเล่นทีมชาติไทยทั้งชุดชายและหญิง รวมถึงเป็นผู้ฝึกสอนให้แก่เรือหลวง นาวีอันดามัน รองแชมป์มวยรอบแม็กซ์-ซีซูเปอร์ไฟต์ เวทีมวยสยามอ้อมน้อย พ.ศ. 2560 

## เกียรติประวัติ
### มวยไทย
* แชมป์มวยรอบอีซุซุคัพครั้งที่ 7 พ.ศ. 2540
* นักมวยไทยยอดเยี่ยมสมาคมผู้สื่อข่าวกีฬาแห่งประเทศไทย พ.ศ. 2540

### มวยสากลสมัครเล่น
* เหรียญทองกีฬาซีเกมส์ครั้งที่ 20 ที่ประเทศบรูไน พ.ศ. 2542
* เหรียญทองกีฬาซีเกมส์ครังที่ 21 ที่ประเทศมาเลเซีย พ.ศ. 2544
* เหรียญทองกีฬาซีเกมส์ครั้งที่ 22 ที่ประเทศเวียดนาม พ.ศ. 2546

### มวยสากลอาชีพ
* แชมป์ PABA รุ่นซูเปอร์เฟเธอร์เวท
** ชิง17 พฤศจิกายน 2548 ชนะคะแนน จูน พาเดอร์นา (ฟิลิปปินส์) ที่จังหวัดชัยนาท
** เสียแชมป์ 10 กุมภาพันธ์ 2549 แพ้น็อค จูน พาเดอร์นา (ฟิลิปปินส์) ยก 1 ที่จังหวัดอุบลราชธานี

## ชื่อในการชกมวยไทย
* อนันตศักดิ์ พันธ์ยุทธภูมิ

## เครื่องราชอิสริยาภรณ์

## อ้างอิง

## แหล่งข้อมูลอื่น
* สถิติการชก 
* http://tkos.niceboard.com

หมวดหมู่:นักมวยสากลชาวไทยรุ่นซูเปอร์เฟเธอร์เวท
หมวดหมู่:นักมวยสากลสมัครเล่นชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักมวยไทยชาวไทย
หมวดหมู่:แชมป์ PABA
หมวดหมู่:ทหารบกชาวไทย
หมวดหมู่:จ่าสิบเอก
หมวดหมู่:ผู้ฝึกสอนมวยสากล
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดสุรินทร์
มายากล

200px|thumb|นักมายากลกำลังเล่นมายากลกับเด็ก
**มายากล** คือ ศิลปะการแสดง มีลักษณะการแสดงการลวงตาต่อผู้ชมโดยแสดงเหตุการณ์ที่เป็นไปไม่ได้ให้เกิดขึ้น ราวกับว่าผู้แสดงมีเวทมนตร์ การแสดงมายากลนี้มีการแสดงหลากหลาย ไม่ว่าแสดงตามโรงละคร โรงภาพยนตร์ หรือแม้แต่การแสดงตามท้องถนน ผู้แสดงมายากลจะถูกเรียกว่า นักมายากล หรือ มายากร

จุดมุ่งหมายของการแสดงมายากลนั้นใช้เพื่อความบันเทิงและการตื่นตาต่อผู้ชมเป็นหลัก

## ลักษณะของมายากล
กลแต่ละชนิดอาจจำแนกได้ในหลายหมวดหมู่ ซึ่งโดยทั่วไปลักษณะของมายากล เช่น การเรียกของจากความว่างเปล่า โดยนักมายากลเสกของบางอย่างมาจากเหตุการณ์ที่ไม่น่าเกิดขึ้นจริง เช่น การดึงกระต่ายออกมาจากหมวก หรือการเสกเหรียญมาจากกล่องที่ว่างเปล่า การทำสิ่งของให้หาย เช่น นักมายากลเสกของที่มีอยู่ให้หายไปจากสายตาของผู้ชม ซึ่งมีลักษณะตรงข้ามกับการสร้าง ตัวอย่างเช่นการทำให้ไพ่ในมือที่ถืออยู่หายไป หรือการเสกของใหญ่เช่นเสกเครื่องบินที่อยู่ต่อหน้าผู้ชมให้หายไป โดยนอกจากนี้ก็ยังมีการทำนายจิตใจ หรือการแสดงการเคลื่อนไหวในลักษณะที่แปลก เช่นการลอยกลางอากาศ

มายากลสามารถแบ่งออกได้เป็นประเภทใหญ่ ๆ ได้ 2 ประเภท คือมายากลระยะใกล้ และมายากลระยะไกล
## แหล่งข้อมูลอื่น

* Boston Public Library. Magic posters 
* State Library of Victoria. Magic and magicians Research Guide
* Science, Math and Magic Books  From the Rare Book and Special Collections Division at the Library of Congress
* Magic Apparatus  From the Rare Book and Special Collections Division at the Library of Congress
หมวดหมู่:ศิลปะการแสดง
ISO 3166-2:JP

**ISO 3166-2:JP** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศญี่ปุ่น ซึ่งทั้งหมดจะแทนรายชื่อทั้ง 47 จังหวัด (prefecture)

## รายชื่อรหัส

## ดูเพิ่ม
* ISO 3166-2
* ISO 3166-1

## แหล่งข้อมูลอื่น
* ระบบค้นหาออนไลน์ของไอเอสโอ: JP 
* จังหวัดของญี่ปุ่น, Statoids.com 

3166-2
หมวดหมู่:ประเทศญี่ปุ่น
นะระ

**นะระ** หรือ **นารา** อาจหมายถึง
* จังหวัดนะระ จังหวัดในประเทศญี่ปุ่น
* เมืองนะระ เมืองหลวงของจังหวัดนะระ
วัดถ้ำพระพุทธ

thumb|วัดถ้ำพระพุทธ อำเภอรัษฎา จังหวัดตรัง

**วัดถ้ำพระพุทธ** เดิมชื่อ **วัดถ้ำพระ** ตั้งอยู่ เลขที่ 5/1 บ้านถ้ำพระ หมู่ที่ 6 ตำบลหนองบัว อำเภอรัษฎา จังหวัดตรัง สังกัดคณะสงฆ์ มหานิกาย มีที่ดินทั้งวัดเนื้อที่ 84 ไร่ 60 ตารางวา 

เดิมมีพระพุทธไสยาสน์ และพระพุทธรูปจำนวนมากอยู่ภายในถ้ำ

พ.ศ. 2374 สร้างวัดถ้ำพระพุทธ เดิมชื่อ วัดถ้ำพระเป็นถ้ำในภูเขาหินปูนและหินแกรนิต 

พ.ศ. 2464 จึงได้เป็นชื่อวัดถ้ำพระ เป็น วัดถ้ำพุทธ

ภายในวัดถ้ำพระพุทธได้พบภาชนะดินเผา เปลือกหอย และกระดูกบางชิ้นส่วนปะปนอยู่ในเนื้อดิน

พ.ศ. 2550 มีพระสงฆ์จำพรรษา

## อ้างอิง
* http://www.siamsouth.com/tuad.htm 
* http://www.geocities.com/misternut1981/watpakoe.htm

ถ
หมวดหมู่:โบราณสถานในจังหวัดตรัง
หมวดหมู่:อำเภอรัษฎา
โตเกียว (แก้ความกำกวม)

**โตเกียว** อาจหมายถึง
* เขตอภิมหานครโตเกียว () ชื่อเรียกมหานครโตเกียวและปริมณฑล
* มหานครโตเกียว () เมืองหลวงของประเทศญี่ปุ่น 
* นครโตเกียว () เขตการปกครองของโตเกียวในอดีต (ระหว่าง 1 พฤษภาคม ค.ศ. 1889 - 1 กรกฎาคม ค.ศ. 1943) เป็นเมืองเอกของโตเกียวฟุ
* โตเกียวฟุ () เขตการปกครองของโตเกียวในอดีต มีฐานะเทียบเท่ามหานครโตเกียวในปัจจุบัน (ระหว่าง ค.ศ. 1868 - ค.ศ. 1943)
* มหาวิทยาลัยโตเกียว 
* ขนมโตเกียว
กุมภาพันธ์ พ.ศ. 2550

**กุมภาพันธ์ พุทธศักราช 2550** เป็นเดือนที่ 2 ของปี พ.ศ. 2550 วันแรกของเดือนเป็นวันพฤหัสบดี วันสุดท้ายของเดือนเป็นวันพุธ

หมวดหมู่:กุมภาพันธ์
*2550-02
กองทัพมืดมฤตยูเงียบ

thumb|200px|โลโก้ภาพยนตร์

**กองทัพมืดมฤตยูเงียบ** () เป็นภาพยนตร์ฉายในปี ค.ศ. 2005 สร้างจากเกมชื่อเดียวกัน กำกับโดย Uwe Boll ภาพยนตร์เรื่องนี้ใช้ทุนสร้าง 20 ล้านเหรียญ แต่ทำรายได้ไปเพียง 2,834,421 เหรียญเท่านั้น

ฉายในประเทศไทยในชื่อของ **กองทัพมืดมฤตยูเงียบ** ลิขสิทธิ์ดีวีดีและวีซีดีในประเทศไทยเป็นของบริษัท EVS Home Entertainment

## นักแสดงนำ
* Christian Slater — Edward Carnby
* Tara Reid — Aline Cedrac
* Stephen Dorff — Commander Burke
* Will Sanderson — Agent Miles
* Françoise Yip — Agent Cheung

## รางวัล
*Alone in the Dark* ได้รับสองรางวัลจาก Golden Raspberry Awards ในปี 2005 ได้แก่
* ผู้กำกับยอดแย่ (Uwe Boll)
* นักแสดงนำหญิงยอดแย่ (Tara Reid)

## แหล่งข้อมูลอื่น
* เว็บไซต์อย่างเป็นทางการ 
* *[http://www.imdb.com/title/tt0369226/ Alone in the Dark]* ที่ Internet Movie Database 
* *[http://www.rottentomatoes.com/m/alone_in_the_dark/ Alone in the Dark]* ที่ Rotten Tomatoes (ให้คะแนน 1%) 
* *[http://www.metacritic.com/film/titles/aloneinthedark Alone in the Dark] * ที่ Metacritic (ให้คะแนน 9%) 

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ที่สร้างจากเกม
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย อูเว่ โบลล์
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์เยอรมัน
ฝายแม้ว

**ฝายแม้ว** หรือ **เช็คแดม** () เป็นเขื่อนหรือฝายขนาดเล็กชะลอน้ำกึ่งถาวรประเภทหนึ่ง ฝายแม้วเป็นชื่อเรียกโครงการตามแนวพระราชดำริ เกี่ยวกับวิศวกรรมแบบพื้นบ้าน ฝายแม้วเป็นฝายชะลอน้ำกึ่งถาวรประเภทหนึ่ง ประเภทเดียวกับฝายคอกหมู โดยใช้วัสดุที่หาได้ง่ายในท้องถิ่น เช่นกิ่งไม้ ก้อนหิน เพื่อกั้นชะลอน้ำในลำธาร หรือทางน้ำเล็กๆ ให้ไหลช้าลง และขังอยู่ในพื้นที่นานพอที่จะพื้นที่รอบๆจะได้ดูดซึมไปใช้ เป็นการฟื้นฟูพื้นที่ป่าเสื่อมโทรมให้เกิดความชุ่มชื้นมากพอที่จะพัฒนาการเป็นป่าสมบูรณ์ขึ้นได้ ฝายแม้วยังอาจใช้เพื่อการทดน้ำ ให้มีระดับสูงพอที่จะดึงน้ำไปใช้ในคลองส่งน้ำได้ในฤดูแล้ง โครงการตามแนวพระราชดำรินี้ได้มีการทดลองใช้ที่โครงการห้วยฮ่องไคร้ จังหวัดเชียงใหม่ และประสบผลสำเร็จจนเป็นตัวอย่างให้กับโครงการอื่น ๆ ต่อมา

ฝายแม้วยังถูกเรียกว่า ฝายชะลอน้ำ อีกด้วย

## อ้างอิง
* ฝายแม้ว  สำนักอนุรักษ์และจัดการต้นน้ำ กรมอุทยานแห่งชาติ สัตว์ป่า และพันธุ์พืช

หมวดหมู่:ภูมิทัศน์
หมวดหมู่:โครงการอันเนื่องมาจากพระราชดำริ
แมงมุมลายตัวนั้น

**แมงมุมลายตัวนั้น** เป็นเพลงสำหรับเด็กซึ่งแปลมาจากเพลงภาษาอังกฤษ "Itsy Bitsy Spider"

เพลง "แมงมุมลาย" นี้ ได้ยินครั้งแรกในโรงเรียนอนุบาลในช่วงปี 2517 
ครูอนุบาลในโรงเรียนอนุบาลสอนนักเรียนให้ร้องตาม

## เนื้อเพลง
:แมงมุมลายตัวนั้น ฉันเห็นมันซมซานเหลือทน
:วันหนึ่งมันถูกฝน ไหลหล่นจากบนหลังคา
:พระอาทิตย์ส่องแสง น้ำแห้งเหือดไปลับตา
:มันรีบไต่ขึ้นฝา หันหลังมาทำตาลุกวาว
:

## เนื้อเพลงอีกแบบ
:แมงมุมลายตัวนั้น ฉันเห็นมัน อยู่บนหลังคา 
:วันหนึ่งมันถูกฝน ไหลหล่นจากบนหลังคา
:พระอาทิตย์ส่องแสง น้ำแห้งเหือดไปลับตา
:มันรีบไต่ขึ้นฝา หันหลังมาทำตาลุกวาว
: หมวดหมู่:เพลงกล่อมเด็ก  หมวดหมู่:เพลงหลายภาษา
ภาวะเศรษฐกิจตกต่ำครั้งใหญ่

[thumb|''[Migrant Mother|ไมแกรนต์มาเตอร์* ภาพถ่ายโดย [[Dorothea Lange]]]]
[[ไฟล์:Crowd outside nyse.jpg|thumb|ความวุ่นวายในนิวยอร์ก ประเทศสหรัฐอเมริกา หลังจาก[[เหตุการณ์ตลาดหลักทรัพย์วอลล์สตรีทตก ค.ศ. 1929|เหตุการณ์ตลาดหลักทรัพย์วอลล์สตรีทล่ม]] ]]
*'ภาวะเศรษฐกิจตกต่ำครั้งใหญ่''' () เป็นภาวะช็อกทางเศรษฐกิจที่ส่งผลกระทบต่อประเทศส่วนใหญ่ทั่วโลก เป็นช่วงเวลาที่เศรษฐกิจตกต่ำอย่างเห็นได้ชัดหลังจากราคาหุ้นในสหรัฐอเมริการ่วงลงอย่างมาก โรคระบาดทางการเงินเริ่มขึ้นในราวเดือนกันยายนและนำไปสู่การพังทลายของตลาดหุ้นวอลล์สตรีทในวันที่ 24 ตุลาคม (พฤหัสทมิฬ)

อย่างไรก็ตาม การฟื้นตัวทางเศรษฐกิจที่เกิดขึ้นก็เป็นระยะเวลาอันสั้น ทั้งนี้เพราะการขยายตัวอย่างรวดเร็วของตลาดหุ้นในสหรัฐอเมริกาเป็นเพียงการสร้างภาพแก่นักลงทุนในแต่ละปีหุ้นมีราคาสูงขึ้นประมาณร้อยละ 22 ดัชนีหุ้นสามัญเพิ่มขึ้นจาก 100 ใน ค.ศ. 1926 เป็น 225 ใน ค.ศ. 1929 ทำให้คนหันมาลงทุนในตลาดหุ้นมาก เพราะหวังผลกำไรในระยะเวลาอันสั้นแต่เมื่อเศรษฐกิจของประเทศเริ่มประสบปัญหาเพราะราคาสินค้าเกษตรตกต่ำลง การกู้ยืมมีมากและอัตราดอกเบี้ยสูงขึ้นทำให้ต้นทุนการผลิตสูงขึ้น ความต้องการในสินค้าเริ่มลดลงจนทำให้ผู้ประกอบการงดลงทุนเพราะเกรงว่าสินค้าที่ผลิตจะจำหน่ายไม่หมด

ตั้งแต่ ค.ศ. 1925 เป็นต้นมา ราคาหุ้นจึงแกว่งตัวขึ้น ๆ ลง ๆ อย่างรุนแรง นักธุรกิจและธนาคารซึ่งไม่มั่นใจในตลาดหุ้นจึงพยายามเรียกคืนหนี้สินที่ปล่อยกู้ไปราคาหุ้นจึงดิ่งลงเรื่อย ๆ จนตลาดหุ้นที่วอลสตรีท นครนิวยอร์ก ล้มลงเมื่อวันอังคารที่ 29 ตุลาคม ค.ศ. 1929 เหตุการณ์ดังกล่าวต่อมาเรียกว่าอังคารทมิฬ (Black Tuesday) ความเสียหายทางการเงินครั้งนี้ไม่เพียงทำให้เกิดหนี้เสียจำนวนมากจนธนาคารหลายพันแห่งต้องล้มลงและมูลค่าความเสียหายมากกว่า 30,000 ล้านดอลลาร์ แต่ยังนำไปสู่ภาวะเศรษฐกิจตกต่ำครั้งใหญ่ของสหรัฐอเมริกาและขยายตัวไปยังประเทศต่าง ๆ ทั่วโลกอย่างรวดเร็วภายในเวลาอั้นสั้น

## ดูเพิ่ม
* เหตุการณ์ตลาดหลักทรัพย์วอลล์สตรีทตก ค.ศ. 1929

## อ้างอิง

หมวดหมู่:วิกฤตการณ์การเงิน
โอเมกา เชนรง

**โอเมก้าเชนรง** ตัวละครจากการ์ตูนชุดเรื่องดราก้อนบอล เป็นดราก้อนบอลลูกที่1มีพลังที่แข็งแกร่งมากสามารถรวมร่างดราก้อนบอลทั้ง6ลูกมารวมกันสุดท้ายด้วยแรงกำลังของฟรีเซอร์ซึ่งมาจากนรกได้รวมร่างเข้ากับโงกุนจึงให้ทั้งโลกต่างๆมารวมพลังกันโดยใช้ลูกบอลเก็งกิกำจัดโอเมก้าเซนรอนได้ในที่สุดโอเมก้าเชนรงได้สูญสายไป''' 

หมวดหมู่:ตัวละครในดราก้อนบอล
หมวดหมู่:ตัวละครในบันเทิงคดีที่มีการผสานรวมกัน
หมวดหมู่:ตัวร้ายที่มีพลังพิเศษในอนิเมะและมังงะ
หมวดหมู่:ตัวละครชายในอนิเมะและมังงะ
ISO 3166-2:MN

**ISO 3166-2:MN** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศมองโกเลีย ซึ่งทั้งหมดจะแทนรายชื่อทั้ง 21 จังหวัด (aymag) และเทศบาลนครอูลานบาตาร์ (Ulaanbaatar)

## รายชื่อรหัส

## ดูเพิ่ม
* ISO 3166-2
* ISO 3166-1

## แหล่งข้อมูลอื่น
* ระบบค้นหาออนไลน์ของไอเอสโอ: MN 
* จังหวัดของมองโกเลีย, Statoids.com 

3166-2|3166-2
หมวดหมู่:ประเทศมองโกเลีย
ISO 3166-2:AU

**ISO 3166-2:AU** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศออสเตรเลีย ซึ่งทั้งหมดจะแทนรายชื่อทั้ง 6 รัฐ (state) และ 3 ดินแดน (territory)

## รายชื่อรหัส

## ดูเพิ่ม
* ISO 3166-2
* ISO 3166-1

## แหล่งข้อมูลอื่น
* ระบบค้นหาออนไลน์ของไอเอสโอ: AU 
* รัฐของออสเตรเลีย, Statoids.com 

3166-2
หมวดหมู่:ประเทศออสเตรเลีย
อากิระ คามิยะ

**อากิระ คามิยะ** () เป็นนักพากย์ชายชาวญี่ปุ่น เกิดเมื่อวันที่ 18 กันยายน พ.ศ. 2489 ที่เมืองโยโกฮามะ จังหวัดคานางาวะ ประเทศญี่ปุ่น สังกัดค่ายซาเอบะโชจิ (อดีตเคยสังกัด เธียเตอร์ เอคโค่ และ อาโอนิ โปรดักชัน) เริ่มเข้าวงการตั้งแต่ปี พ.ศ. 2513 ผลงานการพากย์ที่โดดเด่นคือ เคนชิโร่ (ฤทธิ์หมัดดาวเหนือ), คินนิคุ ซุงุรุ (คินนิคุแมน), ซาเอบะ เรียว (ซิตี้ฮันเตอร์) และ โมริ โคโกโร่ (ยอดนักสืบจิ๋วโคนัน) 

## ผลงาน
### แอนิเมชัน
* กัปตันเฮอร์ล็อก รับบทเป็น ไดบะ ทาดาชิ
* เรือรบยามาโต้ รับบทเป็น คาโต้ ซาบุโร่
* คิง อาเธอร์ กับ อัศวินโต๊ะกลม รับบทเป็น คิง อาเธอร์
* วาคุเซโรโบ ดันการ์ด A รับบทเป็น อิจิมอนจิ ทาคุมะ
* ยูฉะ ไรดีน รับบทเป็น ฮิบิกิ อากิระ
* เก็ตเตอร์โรโบ รับบทเป็น นางาเระ เรียวมะ
* ไดมอสยอดขุนพล รับบทเป็น ริวซากิ คาซึยะ
* อิกโคคุ บ้านพักหรรษา รับบทเป็น มิทากะ ชุน
* ลามู ทรามวัยจากต่างดาว รับบทเป็น เม็นโด ชูทาโร่
* มาครอส รับบทเป็น รอย ฟ็อกเกอร์
* คินนิคุแมน รับบทเป็น คินนิคุ ซุงุรุ
* ฤทธิ์หมัดดาวเหนือ รับบทเป็น เคนชิโร่
* เซนต์เซย่า รับบทเป็น เปอร์ซีอุส อาร์กอร์, ดูเบ ซิกฟรีด
* ซิตี้ฮันเตอร์ รับบทเป็น ซาเอบะ เรียว
* ฮาจาไทเซ ดันไกโอ รับบทเป็น รอล แครน 
* ยาวาระ สาวน้อยยอดยูโด รับบทเป็น คาซามัตสึริ ชินโนะสุเกะ
* บันทึกสงครามเกาะโลดอส (OVA) รับบทเป็น อาชูรัม
* ดราก้อนบอล Z ภาคพิเศษ รับบทเป็น กาลิคจูเนียร์
* เซเลอร์มูน S รับบทเป็น โทโมเอะ โซอิจิ
* ยอดนักสืบจิ๋วโคนัน รับบทเป็น โมริ โคโกโร่
* แองเจิลฮาร์ท รับบทเป็น ซาเอบะ เรียว

### เกม
* ซุปเปอร์โรบ็อตไทเซ็น รับบทเป็น นางาเระ เรียวมะ, ริวซากิ คาซึยะ, รอย ฟ็อกเกอร์, ฮิบิกิ อากิระ
* แลงกริซเซอร์ 3 รับบทเป็น ดีฮาร์ท เคลาส์
* ซากุระไทเซ็น 2 รับบทเป็น เคียวโงคุ เคโงะ
* คิงดอมฮารตส์ รับบทเป็น เอียโก (จาก อาละดิน)

### ภาพยนตร์ต่างประเทศ
* 007 Goldeneye พากย์เสียงของ เจมส์ บอนด์ (เพียร์ซ บรอสแนน)
* 007 Tomorrow Never Dies พากย์เสียงของ เจมส์ บอนด์ (เพียร์ซ บรอสแนน) 
* Face/Off พากย์เสียงของ  ฌอน อาร์เชอร์ (จอห์น ทราโวลต้า)

## อ้างอิง
* http://sdb.noppo.com/akira_k.htm 
* http://www.animenewsnetwork.com/encyclopedia/people.php?id=1583

## แหล่งข้อมูลอื่น
*  เว็บไซต์ต้นสังกัด (ซาเอบะโชจิ) 
*  เว็บไซต์ อากิระ คามิยะ แฟนคลับ AKKIE CLUB 

หมวดหมู่:นักพากย์ชายชาวญี่ปุ่น
หมวดหมู่:บุคคลจากโยโกฮามะ
มัฟฟินอังกฤษ

thumb|right|มัฟฟินอังกฤษ
**มัฟฟินอังกฤษ (English muffin)** เป็นขนมปังหมักยีสต์ รูปร่างกลม ผสมเนยและนม มักรับประทานเป็นอาหารเช้าในสหรัฐอเมริกาและแคนาดา แม้จะมีชื่อว่ามัฟฟินอังกฤษ แต่ในอังกฤษกลับไม่นิยมรับประทานเท่าในอเมริกาเหนือ และคำว่า "มัฟฟิน" ในอังกฤษก็หมายถึง ขนมปังอบที่มักใส่ช็อคโกแลตหรือบลูเบอร์รี่ ซึ่งเป็นความหมายเดียวกับที่ใช้ในสหรัฐ

## วิธีทำ
การทำมัฟฟินอังกฤษจะทำด้วยกระทะก้นแบนสำหรับปิ้ง ซึ่งด้านที่สุกก่อนของมัฟฟินจะบางและแข็งกว่าอีกด้านหนึ่ง การทำให้สุกบนกระทะก้นแบนนี้จะทำให้เกิดฟองเป็นรูพรุน มัฟฟินอังกฤษมักจะมีขอบรอบวงเป็นสีขาวและมีผงแป้งอยู่รอบนอกเล็กน้อย

มัฟฟินอังกฤษสามารถใช้ส้อมหั่นได้ ซึ่งช่วยให้คงรูปอยู่ได้ดีกว่าใช้มีดหั่น ส่วนที่หั่นครึ่งทั้งสองส่วนมักจะนำไปปิ้งบนเตาอีกครั้ง แล้วรับประทานกับเนยหรือแยม

หมวดหมู่:ขนมปังสหราชอาณาจักร
หมวดหมู่:อาหารเช้า
ครัมเป็ต

right|thumb|ครัมเป็ตร้อนๆทาเนย
**ครัมเป็ต** () เป็นเค้กที่ทำมาจากแป้งหรือมันฝรั่งหมักกับยีสต์ นิยมรับประทานกันทั่วไปในสหราชอาณาจักร มีรูปร่างกลม มีรูพรุนจากฟองอากาศเล็กน้อย กลิ่นหอมอ่อนๆ มักรับประทานขณะร้อนๆ พร้อมกับทาเนย ซึ่งด้านนอกจะยังคงกรอบ ขณะที่ด้านในจะนุ่ม ถือว่าเป็นอาหารมื้อเช้าของชาวอังกฤษทั่วไป

หมวดหมู่:ขนมปังสหราชอาณาจักร
หมวดหมู่:อาหารเช้า
มาร์ชแมลโลว์

thumb|ภาพมาร์ชแมลโลว์สีชมพู แม้ว่าสีเดิมของมาร์ชแมลโลว์จะเป็นสีขาว แต่ก็มักจะผสมสีอื่นเพิ่มเข้าไปด้วย

**มาร์ชแมลโลว์** () เป็นขนมหวานชนิดหนึ่ง ซึ่งในปัจจุบันมักทำมาจากน้ำตาล, น้ำ และเจลาติน และจะนำมาตีให้ผสมเป็นเนื้อเดียวกัน จากนั้นจะนำมาปั้นเป็นรูปทรงกระบอกขนาดเล็ก และเคลือบด้วยแป้งข้าวโพด สูตรมาร์ชแมลโลว์บางสูตรเรียกว่าไข่ ส่วนขนมในปัจจุบันทำมาจากต้นมาร์ชแมลโลว์ (*Althaea officinalis*)

มาร์ชแมลโลว์ในปัจจุบันพัฒนามาจากขนมหวานในสมัยอียิปต์โบราณ  ซึ่งใช้สารสกัดจากรากของต้นมาร์ชแมลโลว์ (*Althaea officinalis*) พืชสมุนไพรพื้นเมืองแอฟริกา ผสมกับถั่วและน้ำผึ้ง ส่วนสูตรมาร์ชแมลโลว์แบบในปัจจุบัน คิดค้นโดยอียิปต์โบราณ โดยใช้เจลาติน ไข่ขาว และน้ำเชื่อมข้าวโพดแทน

## ประวัติ

คำว่า มาร์ชแมลโลว์ มาจากชื่อของต้นมาร์ชแมลโลว์ (*Althaea officinalis*) ซึ่งเป็นพันธุ์ของสมุนไพรพื้นเมืองในบางพื้นที่ของยุโรป, แอฟริกาเหนือ และ เอเชีย

## มาร์ชแมลโลว์ปิ้ง


ธรรมเนียมปฏิบัติในการตั้งแคมป์หรือการจัดกิจกรรมที่สวนหลังบ้านเป็นที่นิยมในสหราชอาณาจักร, อเมริกาเหนือ, นิวซีแลนด์ และ ออสเตรเลีย คือการปิ้งมาร์ชแมลโลว์ จากแคมป์ไฟ หรือไฟจากที่อื่นๆ โดยมาร์ชแมลโลว์จะถูกวางไว้อยู่ที่ปลายแท่งไม้ หรือ เสียบไว้ และจะต้องถือไว้อย่างระมัดระวังบนไฟ

## อ้างอิง

หมวดหมู่:ขนมหวาน